OzLabs/hebrew-wiki-articles huggingface dataset:
שאפ

שאפ (בהונגרית: Sáp) הוא כפר במחוז היידו-ביהאר, בנפת פישפקלדאן.

== מיקום ==
זהו יישוב דרומית לעיר המרחצאות היידוסובוסלו, בין פלדש, נאג'רבה וברטיואויפאלו.

== נגישות ==
* ניתן להגיע אל הכפר ברכבת על קו MÁV 101 פישפקלדאן - ברטיואויפאלו - ביהארקרסטש). תחנת הרכבת ממוקמת בין באראנד לבין ברטיואויפאלו.

== היסטוריה ==
בשנת 1264, היישוב שאפ הוזכר לראשונה בתעודות מאותה תקופה. הכפר היה בבעלות משפחות אצילות, במאה ה-16 משפחת שאפי והמשפחת נאג' מפלדש היו בעלי אדמות הכפר.

שאפ היה אחד הכפרים בעלי הזכויות שאושרו על ידי גאבור בתלן בשנת 1689 העניק לאופולד הראשון, קיסר האימפריה הרומית הקדושה גם זכויות יתר ליישוב שלא פורטו, אך שנה לאחר מכן הוסיף ליישוב היתר לבניית גשר מכס.

== אתרים בעלי חשיבות ==
* הכנסייה הקלוויניסטית - הושלמה בשנת 1892. מגדל הפעמון היה בנוי 1810.

== ילידי המקום ==
* שאנדור בן עמי או בנעמי (בהונגרית: Benamy Sándor; שאפ, 6 במאי 1899 – בודפשט, 13 באוקטובר 1989) היה סופר, עיתונאי, מתרגם יהודי-הונגרי.

== קישורים חיצוניים ==

* 
* [http://utazom.com/vendegvaro/sap סאפ באתר utazom.com]

קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:הונגריה: כפרים
אימה אמריקאית 10

"אימה אמריקאית 10" (באנגלית: American Horror Story: Double Feature) היא עונתה העשירית של סדרת האימה האמריקאית "אימה אמריקאית", שנוצרה והופקה על ידי ראיין מרפי ובראד פלצ'וק, שהוכרזה רשמית על ידי רשת FX ביוני 2021 ותעלה לשידור ב-25 באוגוסט 2021.<ref name=":1"></ref> העונה הייתה צריכה להתפרסם כבר בסוף 2020, אך בעקבות מגפת הקורונה הוחלט לדחות את צאתה ליולי 2021.<ref></ref>

לעונה הנוכחית חוזרים פרנסס קונרוי, לסלי גרוסמן, בילי לורד, שרה פולסון, אוון פיטרס, עדינה פורטר, לילי רייב, אנג'ליקה רוס, פין ויטרוק ודניס או'הר מהעונות הקודמות ואליהם מצטרפים ניל מקדונו ומקולי קאלקין.<ref></ref>

==צוות השחקנים==
=== חלק 1 ===
==== ראשי ====
* פין ויטרוק – הארי גרדנר
*פרנסס קונרוי - שרה "בל" נואר
*מקולי קאלקין – מיקי<ref name=":0"></ref>
*לסלי גרוסמן – אורסולה<ref name=":0" />
*בילי לורד – לארק<ref name=":0" />
*שרה פולסון – קארן<ref name=":0" />
*אוון פיטרס – אוסטין<ref name=":0" />
*עדינה פורטר – צ'יף בורלסון<ref name=":0" />
*לילי רייב – דוריס גרדנר<ref name=":0" />
*אנג'ליקה רוס – הכימאית<ref name=":0" />

====משני====
* ראיין קיירה ארמסטרונג – אלמה גרדנר<ref></ref>
*דניס או'הר<ref></ref>
*צ'אד מייקלס
*ספנסר נוביץ' – אדם קירח
*וי ניקסי – אדם קירח

=== חלק 2 ===
====ראשי====
* ניל מקדונו – דווייט אייק אייזנהאואר<ref></ref>
*אנג'ליקה רוס

==הפקה==
===פיתוח===
ב-3 באוגוסט 2018 חודשה הסדרה לעונה 10, שהייתה צריכה לעלות לאקרנים בשנת 2020.<ref></ref> ב-26 במאי 2020 הוכרז כי העונה ה-10 תידחה לשנת 2021 עקב ההפסקה שנוצרה כתוצאה ממגפת הקורונה.<ref></ref> בעקבות ההפסקה, יוצר הסדרה, ראיין מרפי, אמר בראיון ל-TheWrap כי ההפסקה עלולה לשנות את נושא העונה, מכיוון שצריך לצלם את הרעיון הראשוני שלו במהלך החודשים "החמים" של השנה.<ref></ref> בחודש שלאחר מכן, חשף מרפי פוסטר שיווקי שעוצב עבור העונה באמצעות חשבון האינסטגרם שלו; התמונה הציגה בתוכה פנים עם פה פעור וקעקוע על הלשון בו כתוב "AHS 10". התקציב של העונה העשירית עמד על 48 מיליון דולרים.<ref></ref> ב-19 במרץ 2021 חשף מרפי את שם העונה והסביר שהיא תעסוק בשני סיפורים שונים, "אחד ליד הים, אחד ליד החול".<ref></ref><ref></ref> מאוחר יותר פרסם פוסט נוסף באינסטגרם, בו כתב שהעונה הזו "תעניק חוויית צפייה כפולה, מכיוון שמדובר בשני סיפורים שונים".<ref name=":1" />

===ליהוק===
===צילומים===
בהתחלה דווח כי ההפקה אמורה לחדש את הצילומים באוקטובר,<ref></ref> תוך שדווח ב-Digital Spy כי הצילומים לעונה יתחילו ב-2 בדצמבר 2020.<ref></ref>

== הוצאה ==
העונה אמורה לעלות לאקרנים ב-25 באוגוסט 2021.<ref></ref>

==קישורים חיצוניים==

==הערות שוליים==

10
קטגוריה:תיאורים תרבותיים של מרילין מונרו
קטגוריה:ערפדים בטלוויזיה
תתיה רוזנטל

תתיה רוזנטל (נולדה ב-4 באפריל 1971) היא אנימטורית ובמאית קולנוע ישראלית, הפועלת בארצות-הברית.

== קורות חיים ==
רוזנטל גדלה בירושלים ובתל אביב<ref></ref> ולמדה בתיכון לחינוך סביבתי בשדה בוקר. לאחר שירותה הצבאי, החלה ללמוד רפואה<ref></ref>, עברה לפריס ולמדה שם צילום במשך שנה, לפני שעברה להתגורר בעיר ניו יורק כדי ללמוד בבית הספר לאמנויות טיש באוניברסיטת ניו יורק .

לעיתים קרובות היא משתפת פעולה עם הסופר אתגר קרת.

כסטודנטית יצרה את הסרט הקצר "דבק משוגע" (1998), המבוסס על סיפור של אתגר קרת. לאחר שסיימה את לימודיה עבדה כאנימטורית, בין היתר עבור ערוץ ניקלודיאון. בשנת 2005 ביימה את "A Buck's Worth", סרט סטופ-מושן קצר על פי סיפור אחר של אתגר קרת. הסרט שימש כהוכחת היתכנות עבור הסרט העלילתי $9.99 – הפקה ישראלית-אוסטרלית שעליה קיבלה רוזנטל מועמדות לפרס אנני לבימוי.

רוזנטל עובדת כבמאית, עורכת וידאו ואנימטורית עצמאית ומלמדת תסריטאות בבית הספר לאמנויות טיש בניו יורק<ref></ref>.

== קישורים חיצוניים ==
* 

* 

== הערות שוליים ==

קטגוריה:במאיות ישראליות
קטגוריה:במאיות אמריקאיות
קטגוריה:במאים יהודים אמריקאים
קטגוריה:אנימטוריות ישראליות
קטגוריה:בוגרות התיכון לחינוך סביבתי במדרשת שדה בוקר
קטגוריה:בוגרות אוניברסיטת ניו יורק
קטגוריה:ישראליות שנולדו ב-1971
קטגוריה:אמריקאיות שנולדו ב-1971
קטגוריה:ישראלים שנולדו ב-1971
קטגוריה:אמריקאים שנולדו ב-1971
יחסי בלגיה–הונגריה

שגרירות הונגריה בבריסל
יחסי בלגיה–הונגריה הם היחסים הבילטרליים בין ממלכת בלגיה לבין הונגריה, שתי המדינות חברות ב, נאט"ו ובאו"ם.

==היסטוריה==
לאחר מלחמת העולם הראשונה הוצע למיליוני הונגרים מובטלים לעבוד במכרות בלגיים. ב-20 בפברואר 1922, העניק שגריר הונגריה, הרוזן אוליבר ווראצ'יצקי, את אמנתו לשר החוץ הבלגי אנרי יאספר. זה היה שיאו של תהליך שהחל כבר ב-1921 כשבלגיה פתחה נציגות בבודפשט. 6,000 פליטים הונגרים קיבלו מקלט בבלגיה לאחר דיכוי המרד ההונגרי בשנת 1956. חברות הונגריה ב סייעה לחיזוק היחסים בין שתי המדינות. בשנת 2022 חגגו שתי המדינות 100 שנה לכינון היחסים ביניהן.

== יחסים כלכליים ==
בשנת 2014 האיחוד האירופי ייצא סחורות להונגריה בסכום של 58.5 מיליארד אירו. חלקה של בלגיה היווה 3.3%, מה שהופך את המדינה למדינה העשירית בגודלה לייצוא להונגריה. באותה שנה סך הסחורות המיובאות מהונגריה היה עד 61.5 מיליארד באיחוד האירופי. בלגיה דורגה אז כיבואנית ה-12 בגודלה. בשנת 2015 הונגריה הייתה הלקוחה ה-23 בגודלה והספקית ה-29 בגודלה של בלגיה. מבחינת השירותים, הונגריה הייתה בשנת 2014 הלקוחה ה-29 בגודלה והספקית ה-24 בגודלה של בלגיה.

== נציגויות דיפלומטיות ==
* בלגיה מחזיקה בהונגריה שגרירות בבודפשט.
* הונגריה מחזיקה בבלגיה שגרירות בבריסל וקונסוליות באנטוורפן וליאז'.

==קישורים חיצוניים==

== הערות שוליים ==
מו (עיר)

מו (בצרפתית: Meaux) היא קומונה בחבל איל-דה-פראנס, צרפת.

== גאוגרפיה ==
הקומונה נמצאת כ-40.5 ק"מ מבירת צרפת, פריז. בנוסף, הקומונה נמצאת ליד הנהר מארן.

== אקלים ==

== ערים תאומות<ref></ref> ==
* 
* 

== גלריה ==
<gallery>
0864ayuntamiento.JPG|בית העירייה של מו
Remparts gallo-romains Meaux 2.jpg|שריד מהעיר העתיקה איטינה 
Meaux - vue aérienne 20170808.jpg|מבט אווירי על מו
Barrage de Meaux.jpg|מבט על מו מהנחל מארן
</gallery>

== קישורים חיצוניים ==

* 

* 
* 

== הערות שוליים ==

קטגוריה:איל-דה-פראנס: ערים
לקסוס UX

לקסוס UX (באנגלית: Lexus UX) היא מכונית קומפקטית במרכב קרוסאובר בעלת חמישה מקומות ישיבה, שמיוצרת על ידי לקסוס משנת 2018. היא הוצגה בתערוכת הרכב הבינלאומית של ז'נבה במרץ 2018<ref></ref>, והגיעה לישראל במרץ 2019<ref></ref>.

במבחן הבטיחות שערך היורו NCAP קיבלה הלקסוס UX מקסימום של חמישה כוכבי בטיחות<ref></ref>.
מבט קדמי

== עיצוב ==
העיצוב החיצוני של ה-UX דומה מאוד ללקסוס NX, בפנים המכונית העיצוב מודרני ומפואר, מזכיר מאוד מכוניות מנהלים. מסך מגע המשדר את המולטימדיה, לוח מחוונים דיגיטלי ועוד'.

== מפרט טכני ==
ה-UX משווק עם שתי יחידות הנעה<ref></ref>.
* מנוע בנזין בנפח 2.0 ליטר המספק כ-173 כ"ס ב-6,600 סל"ד. היא מאיצה מ-0 ל-100 קמ"ש בתוך 9.2 שניות ומגיעה למהירות מרבית של 190 קמ"ש. צריכת הדלק המשולבת עומדת על 14.7 ק"מ לליטר.
* הנעה היברידית המשלבת בין מנע בנזין בנפח 2.0 ליטר המספק כ-152 כ"ס ב-6,000 סל"ד עם מנוע חשמלי המספק כ-80 כ"ס. היא מאיצה מ-9 ל-100 קמ"ש בתוך 8.5 שניות ומגיעה למהירות מרבית של 177 קמ"ש. צריכת הדלק המשולבת עומדת על 18.2 ק"מ לליטר.

הגרסה החשמלית

== לקסוס UX300e ==
ה-UX300e היא הגרסה החשמלית לגרסה הבסיסית, שהוצגה בתעורכת הרכב של גואנגזו בנובמבר 2019<ref></ref>. היא כוללת מנוע חשמלי המספק כ-204 כ"ס. סוללת ליתיום-יון בקיבולת 54.3 קוט"ש המספקת טווח נסיעה חשמלי של 400 ק"מ. התאוצה אורכת 7.5 שניות והמהירות מוגבלת ל-160 קמ"ש.

== מכירות ==
להלן נתוני המכירות בארצות הברית ואירופה.
{| class="wikitable"
|+
!שנה
!ארצות הברית<ref></ref>
!אירופה<ref></ref>
|-
|2018
|453
| -
|-
|2019
|16,725
|17,225
|-
|2020
|16,962
|17,077
|-
|2021
|17,581
|20,320
|}

== קישורים חיצוניים ==

== הערות שוליים ==

UX
קטגוריה:קרוסאובר
קטגוריה:מכוניות היברידיות
קטגוריה:מכוניות חשמליות
קטגוריה:כלי רכב המורכבים ביפן
קטגוריה:דגמי מכוניות שהושקו ב-2018
יין קינוח

יין פורט המוגש כיין קינוח
יין קינוח הוא שם כולל ליינות מתוקים המוגשים בדרך כלל עם קינוח.

== הגדרה ==

אין הגדרה אחת פשוטה ליינות קינוח:

בבריטניה, כל יין מתוק המוגש בתוך הארוחה, נחשב ליין קינוח. לעומת זאת, היינות המחוזקים הלבנים (שרי: פינו ואמונטייאדו ) ששותים לפני הארוחה, והיינות המחוזקים האדומים (פורט ומדיירה ) שנהוג לשתות לאחר הארוחה, אינם נחשבים יינות קינוח.

בארצות הברית, כל יין המכיל מעל 14% כוהל בנפח מוגדר חוקית כיין קינוח, ובכלל זה כל היינות המחוזקים. להגדרה זו יש השלכה על המחיר בשל חיובם של יינות אלו במס גבוה יותר. הגדרה זו נעשתה מיושנת כאשר באמצעות שיטות מודרניות של גידול גפנים ושל הוספת שמרים מודרניים ליין אפשר לייצר יינות יבשים בעלי תכולה של 15% אלכוהול בנפח.

== שיטת הייצור==

ישנן כמה שיטות להעלאת רמת הסוכר היחסית ביין המוגמר: 1. גידול הענבים כך שתכולת הסוכר שלהם תהיה גבוהה יותר, דבר התורם למתיקות גדולה יותר ולתכולת אלכוהול גבוהה יותר; 2. הוספת סוכר לפני התסיסה או אחרי התסיסה ; 3. הוספת אלכוהול לפני שכל הסוכר הותסס, דבר המפסיק את התסיסה בשלב מוקדם ומשאיר תכולת סוכר גבוהה ביין המוגמר; 4. ייבוש הענבים (מקובל בייצור יין צימוקים ויין קש) המגדיל את החלק היחסי של הסוכר; 5. הקפאת חלק מהנוזלים בענב (מקובל בייצור יין קרח) המגדילה אף היא את החלק היחסי של הסוכר; 6. ריסוס מכוון של הענבים בנבגי בוטריטיס (ריקבון אציל).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:יין
קטגוריה:קינוחים
ג'יימס מייקל טיילר

ג'יימס מייקל טיילר (באנגלית: James Michael Tyler; 28 במאי 1962 – 24 באוקטובר 2021) היה שחקן אמריקאי, שנודע בעיקר בזכות גילום דמותו של גאנת'ר, מנהל בית הקפה, בסיטקום "חברים".

== ביוגרפיה ==
ג'יימס מייקל טיילר נולד במאי 1962 בגרינווד, מיסיסיפי, כצעיר מבין חמישה ילדים. הוא נקרא על שם דודו. כשהיה בן 10 אביו נפטר, וכשהוא היה בן 11 אמו נפטרה. בגיל 12 טיילר עבר לאנדרסון שבדרום קרוליינה להתגורר אצל אחותו.

בשנת 1988 עבר ללוס אנג'לס והפך לעוזר הפקה של "איש שמן וילד קטן". הוא תמך בקרן לילי קלייר ובפרויקט האיידס [https://aplahealth.org/ APLA Health].

בין השנים 1994–2004 שיחק את גאנת'ר בסיטקום "חברים". גאנת'ר היה מנהל בית הקפה "סנטרל פרק", שהיה מאוהב ברייצ'ל גרין. זה הוביל לקריירה של עשר שנים עם הופעות ב-148 מתוך 236 הפרקים של חברים והוא מוגדר כשחקן-המשנה עם מספר ההופעות הגבוה ביותר בתוכנית.

לכבוד חגיגות 20 שנים ל"חברים" ב-2014, טיילר הופיע בבית-העתק של בית הקפה "סנטרל פרק" בסוהו, ניו יורק.

טיילר הופיע בסיטקום "אפיזודס" (עונה 2, פרק 6) כעצמו משחק מאמן הוקי קרח, כאשר מאט לה-בלאנק מנסה ללא הצלחה לגרום לכוכבים הראשיים האחרים מחברים להופיע בסרטון התדמית של תוכנית הטלוויזיה הבדיונית "פאקס".

בשנת 1995 התחתן טיילר עם ברברה צ'דסי. ב-2014 הוא הגיש בקשה לגירושין. לאחר מכן נישא לג'ניפר קרנו.

ב-24 באוקטובר 2021 מת מסרטן הערמונית.

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1962
קטגוריה:אמריקאים שנפטרו ב-2021
קטגוריה:אמריקאים שנפטרו מסרטן
קטגוריה:חברים
מזדרה

מזדרה (בבולגרית: Мездра) היא עיירה במחוז וראצה שבבולגריה. כף מזדרה, שנמצא באנטארקטיקה, נקרא על שם העיירה.<ref>[http://data.aad.gov.au/aadc/gaz/scar/display_name.cfm?gaz_id=134731 SCAR Composite Gazetteer of Antarctica] : Mezdra Point.</ref>

== גאוגרפיה ==
העיירה נמצאת כ-13 ק"מ מבירת וראצה, וראצה, וכ-58 ק"מ מבירת בולגריה, סופיה. בנוסף, העיירה נמצאת ליד הנהר איסקר. מזדרה היא מרכז השלטון של תחום השיפוט מזדרה (חלק ממחוז וראטסה), אשר כולל 27 עיירות.

== תנועה ותחבורה ==
העיירה נמצאת ליד הכבישים הלאומיים 1, 103 ו-E79.

== אקלים ==

== ערים תאומות ==
* 

== גלריה ==
<gallery>
Mezdra-church-St-George-1.jpg|כנסיית ג'ורג' הקדוש
Mezdra-fortress-1.jpg|חורבות מבצר מזדרה העתיק
Mezdra-war-memorial-1.jpg|אנדרטת מלחמה
Mezdra-Railway-station.jpg|תחנת רכבת
</gallery>

== קישורים חיצוניים ==

* 

== הערות שוליים ==

קטגוריה:ערי מחוז וראצה
ראיין סטריין

ראיין סטריין (באנגלית: Ryan Strain; נולד ב-2 באפריל 1997), הוא כדורגלן אנגלי אוסטרלי, המשחק בעמדת המגן הימני או הקיצוני בסנט מירן.

== קריירת מועדונים ==
ב-22 בספטמבר 2017, חתם סטריין על החוזה המקצועי הראשון שלו באדלייד יונייטד. כעבור 3 חודשים הוא חתם על הארכת חוזה לשנתיים.<ref></ref>

ב-25 ביוני 2021 חתם לשלוש שנים במכבי חיפה, בה ערך הופעת בכורה ב-29 ביולי במוקמות הקונפרנס ליג בניצחון 1–5 על דינמו טביליסי.<ref></ref> ב-29 באוגוסט ערך הופעת בכורה בליגת העל בתיקו 0-0 עם הפועל חדרה.

ב-21 ביוני 2022 חתם בסנט מירן מהליגה הסקוטית.

== קריירה בינלאומית ==
סטריין זומן לסגל נבחרת אוסטרליה עד גיל 20 באוגוסט 2015.<ref></ref>

הוא ערך את הופעת הבכורה שלו בנבחרת אוסטרליה עד גיל 23 ב-17 בנובמבר 2020 במשחק נגד Macarthur FC.

באוגוסט 2021 זומן לראשונה לסגל נבחרת אוסטרליה לקראת משחקי מוקדמות מונדיאל 2022 נגד סין ווייטנאם.<ref></ref>

בספטמבר 2022 שיחק לראשונה במדי הנבחרת הבוגרת כאשר עלה כמחליף במחצית השנייה במשחק נגד במסגרת מוקדמות מונדיאל 2022.<ref></ref>

== תארים ==
אדלייד יונייטד
* הגביע האוסטרלי: 2018, 2019

מכבי חיפה
* אלוף האלופים: 2021
* גביע הטוטו: 2021/2022
* אליפות: 2021/2022

== קישורים חיצוניים ==

* 

== הערות שוליים ==

קטגוריה:כדורגלנים אנגלים
קטגוריה:כדורגלנים אוסטרלים
קטגוריה:מגני כדורגל אנגלים
קטגוריה:מגני כדורגל אוסטרלים
קטגוריה:קובנטרי: כדורגלנים
קטגוריה:כדורגלני מכבי חיפה
קטגוריה:כדורגלני סנט מירן
קטגוריה:אנגלים שנולדו ב-1997
קטגוריה:אוסטרלים שנולדו ב-1997
קאדילק CT6

קאדילק CT6 (באנגלית: Cadillac CT6) היא מכונית יוקרתית (מנהלים) במרכב סדאן, בעלת חמישה מקומות ישיבה, שמיוצרת על ידי קאדילק משנת 2016. היא הוצגה באפריל 2015<ref></ref>, והגיעה לישראל בפברואר 2017<ref></ref>. ה-CT6 היא ספינת הדגל של קאדילק משנת 2016<ref></ref>.
מבט קדמי

== עיצוב וטכנולוגיות ==
כספינת הדגל של קאדילק היא מציגה עיצוב מפואר, כולל עיצוב פנים המכוניות. תכונות הנוחות לנוסעים כוללות מושבים בעלי אפשרות לעיסוי הגב, חימום המושב וכן להפך, לוח מחוונים דיגיטלי ומסך מגע המציג את המולטימדיה בקוטר 10.2 אינץ'. קאדילק משווקת את המכונית עם טכנולוגיות מתקדמות, ומערכות בטיחות מעודכנות ומתקדמות.

ביוני 2018 השיקה קאדילק את מערכת "סופר קרוז" המאפשרת נהיגה אוטונומית ללא ידיים<ref></ref>, ה-CT6 הייתה הראשונה להשתמש במערכת זו<ref></ref>, שעמדה בהצלחה בכל המבחנים<ref></ref>.
גרסת הספורט (CT6 V-Sport)

== מפרט טכני ==
ה-CT6 משווקת עם שלושה מנועי בנזין, מנועי הבנזין בנפחי 2.0 ליטר טורבו ו-3.6 ליטר ו-3.0 ליטר טווין טורבו המספקים 265 כ"ס (מנוע 2.0 ליטר טורבו), 335 כ"ס (מנוע 3.6 ליטר), 400 כ"ס (מנוע 3.0 ליטר טווין טורבו). לכל המנועים תיבת הילוכים אוטומטית בעלת שמונה הילוכים.

== מתיחת פנים שנת 2018 ==
בשנת 2018 עברה ה-CT6 מתיחת פנים<ref></ref>, שכללה עיצוב חיצוני מודרני ומעודכן, ומערכת מולטימדיה חדשה.

== גרסאות ==
מלבד הגרסה הבסיסית הציגה קאדילק שתי גרסאות נוספות. הראשונה, קאדילק CT6 PHEV, היא הגרסה היברידית פלאג-אין הכוללת מערכת הנעה היברידית המשלבת בין מנוע בנזין בנפח 2.0 ליטר טורבו עם שני מנועים חשמליים שלושת המנועים מספקים יחד 335 כ"ס. סוללת ליתיום-יון בקיבולת 18.4 קוט"ש המספקת טווח נסיעה חשמלי של 48 ק"מ. צריכת הדלק המשולבת עד 27.8 ק"מ לליטר. היא הוצגה בתערוכת הרכב הבינלאומית של שאנגחאי באפריל 2015<ref></ref>. השנייה, קאדילק CT6-V, היא גרסת הביצועים לגרסה הבסיסית שהוצגה בתערוכת הרכב הבינלאומית של ניו יורק במרץ 2018<ref></ref>. היא נקראה בהתחלה T6 V-Sport, ולאחר מכן בספטמבר 2018 הסירה קאדילק את ה-"ספורט" ממנו<ref></ref>. המנוע הוא מנוע בנזין בנפח 4.2 ליטר טווין טורבו המספק כ-550 כ"ס ומומנט מרבי של 86.7 קג"מ. תיבת הילוכים אוטומטית בעלת עשרה הילוכים.

== מכירות ==
להלן נתוני המכירות בארצות הברית וסין.
{| class="wikitable"
|+
!שנה
!ארצות הברית<ref></ref>
!סין<ref></ref>
|-
|2016
|9,169
|5,830
|-
|2017
|10,542
|11,917
|-
|2018
|9,668
|17,223
|-
|2019
|7,951
|22,637
|-
|2020
|3,117
|21,689
|}

== קישורים חיצוניים ==

* 

== הערות שוליים ==

CT6
קטגוריה:מכוניות מנהלים
קטגוריה:מכוניות היברידיות
קטגוריה:כלי רכב המורכבים בארצות הברית
קטגוריה:כלי רכב המיוצרים בסין
קטגוריה:דגמי מכוניות שהושקו ב-2015
קטגוריה:מכוניות סדאן
ברוק אנדרסן

ברוק אנדרסן (באנגלית: Brooke Andersen; נולדה ב-23 באוגוסט 1995) היא אתלטית אמריקאית, אלופת העולם (יוג'ין 2022) ביידוי פטיש.

==ביוגרפיה==
אנדרסן נולדה בוויסטה שבקליפורניה, בתם של סקוט וג'ואן. בתיכון הצטיינה בכדורגל ובאתלטיקה. ב-2014 החלה בלימודי תואר ראשון במדעי הסביבה באוניברסיטת צפון אריזונה ומיקדה את הקריירה הספורטיבית שלה בתחום יידוי הפטיש. 

===2017 ו-2018===
ב-2017 וב-2018 זכתה במדליית כסף באליפות המכללות, וב-2018 ו-2019 זכתה במדליית ארד באליפות ארצות הברית, כשבשתי הפעמים סיימה אחרי דיאנה פרייס וגוון ברי. 

===2019===
ב שנערכו בלימה, פרו ב-2019 זכתה במדליית כסף בתוצאה של 71.07 מטר, אחרי גוון ברי (74.62 מטר) ולפני רוזה רודריגז מקולומביה (69.48 מטר). באליפות העולם שנערכה בדוחה, קטר באותה שנה סיימה במקום 20 בתוצאה של 68.46 מטר.

===2021===
בתחרות שנערכה בויצ'יטה באפריל 2021 קבעה תוצאה של 78.18 מטר. 

במבחנים האמריקאים לאולימפיאדת טוקיו היא זכתה במדליית כסף בתוצאה של 77.72 מטר, אחרי דיאנה פרייס (80.31 מטר) ולפני גוון ברי (73.50 מטר). במשחקים האולימפיים עצמם היא סיימה במקום עשירי בתוצאה של 72.16 מטר. 

===2022===
באפריל 2022 שיפרה את שיאה האישי ל-79.02 מטר, תוצאה המדרגת אותה רביעית בכל הזמנים. 

====אלופת עולם====
באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב ביידוי פטיש בתוצאה של 78.96 מטר, לפני קמרין רוג'רס מקנדה (75.52 מטר) וחברתה לנבחרת ג'ני קסאנבויד (74.86 מטר).

===2023===
באפריל 2023 שיפרה את שיאה האישי ל-79.80 מטר, וטיפסה למקום השלישי בכל הזמנים. במאי שיפרה שיא זה ל-80.17 מטר.
==קישורים חיצוניים==

*[https://www.usatf.org/athlete-bios/brooke-andersen ברוק אנדרסן] באתר התאחדות האתלטיקה האמריקאית
*[https://nauathletics.com/sports/track-and-field/roster/brooke-andersen/3526 ברוק אנדרסן] באתר אוניברסיטת צפון אריזונה

קטגוריה:מיידי פטיש
קטגוריה:אתלטיות אמריקאיות
קטגוריה:אלופות עולם באתלטיקה
קטגוריה:זורקות אמריקאיות באולימפיאדת טוקיו (2020)
קטגוריה:מיידות פטיש באולימפיאדת טוקיו (2020)
קטגוריה:בוגרות אוניברסיטת צפון אריזונה
קטגוריה:בוגרי אוניברסיטת צפון אריזונה
קטגוריה:אמריקאיות שנולדו ב-1995
קטגוריה:אמריקאים שנולדו ב-1995
לוקאס אוקאמפוס

לוּקָאס אַרִיאֶל אוֹקָאמְפּוֹס (בספרדית: Lucas Ariel Ocampos; נולד ב-11 ביולי 1994 בקילמס, ארגנטינה) הוא כדורגלן ארגנטינאי, המשחק בעמדת הכנף בסביליה ובנבחרת ארגנטינה. אוקאמפוס התחיל את הקריירה שלו בארגנטינה עם ריבר פלייט לפני שהצטרף למונקו ב-2012. הוא בילה שתי עונות וחצי בנסיכות והיה מועמד לפרס הגולדן בוי לפני שהצטרף למרסיי. שם הוא בילה ארבע עונות, כולל תקופת השאלה באיטליה עם גנואה ומילאן, לפני שהצטרף לסביליה ב-2019.

== קריירת מועדונים ==
אוקאמפוס נולד בקילמס והחל לשחק באקדמיית הכדורגל בקילמס בגיל 6 בתור חלוץ. כשהיה בן 14, חתם בריבר פלייט. ההזדמנות הראשונה של אוקאמפוס לשחק בבוגרים הייתה כשריבר פלייט ירדה לליגת המשנה הארגנטינאית. המשחק הראשון שלו בבוגרים היה ב-16 באוגוסט 2011 כשהיה בן 17 נגד צ'קריטה ג'וניורס. השער הראשון שלו נכבש בניצחון 1–3 נגד אינדפנדיינטה ריבדביה. הוא הבקיע שבעה שערים באותה עונה, שבסופה חזרה ריבר לליגת העל הארגנטינאית. אוקאמפוס השתתף במחזור הראשון של עונת 2012/13, טרם מעברו לאירופה.

ב-6 באוגוסט 2012, חתם במונקו, ששיחקה אז בליגה המשנה הצרפתית, עבור 11 מיליון אירו וכך הפך לשחקן הכי יקר שחתם בקבוצה בליגה השנייה בצרפת. אוקאמפוס ערך את הופעת הבכורה שלו בקבוצה ב-31 באוגוסט 2012 כשעלה כמחליף בהפסד 1–2 ללה האבר. את שערו הראשון בקבוצה כבש במספרת בתוספת הזמן במשחק גביע הליגה הצרפתית בסיבוב השלישי בניצחון 2–4 נגד ואלנסיין. את שערו הראשון בליגה כבש ב-18 בינואר 2013 במשחק שגם בישל בניצחון 0–2 נגד איסטרס. בתום עונת הבכורה שלו במועדון, אוקאמפוס ומונקו עלו חזרה לליגה הראשונה בצרפת. ב-2014 אוקאמפוס היה מועמד לפרס נער הזהב המוענק לשחקן הטוב ביותר באירופה מתחת לגיל 21.

ב-3 בפברואר 2015, עבר בהשאלה עד סוף העונה ליריבתה של מונקו, אולימפיק מרסיי.

ב-30 ביוני 2015, מרסיי הודיעה שאוקאמפוס חתם בקבוצה עבור 7 מיליון אירו.

ב-29 ביוני 2016, גנואה החתימה את אוקאמפוס בהשאלה לעונה עם אופציה לקנייה. בסוף חודש ינואר 2017, מרסיי וגנואה סיכמו שהארגנטינאי יעבור עד תום העונה למילאן. בתום העונה שב לשחק במרסיי.

ב-3 ביולי 2019, חתם בסביליה מהלה ליגה לחמש שנים. ב-11 באוגוסט 2020 כבש את שער הניצחון בניצחון 0–1 נגד וולבס במסגרת רבע גמר הליגה האירופית<ref></ref>. בעונת הבכורה שלו בסביליה, כבש 14 שערים וסיים עם הקבוצה במקום הרביעי בליגה הספרדית וזכה בליגה האירופית. ב-24 בספטמבר 2020, כבש בפנדל בהפסד 1–2 לבאיירן מינכן במסגרתהסופר קאפ האירופי.

ב-31 באוגוסט 2022 הושאל לאייאקס.

== קריירת נבחרות ==
אוקאמפוס שיחק בכל הנבחרות הצעירות של ארגנטינה. את הופעת הבכורה שלו במדי הנבחרת הבוגרת עשה ב-9 באוקטובר 2019 במשחק ידידות נגד נבחרת גרמניה, כשעלה כמחליף במחצית במשחק שנגמר בתוצאה 2-2.

== תארים ==
;ריבר פלייט
* ליגת המשנה הארגנטינאית: 2011/12

;מונקו
* ליגת המשנה הצרפתית: 2012/13

;סביליה
* הליגה האירופית: 2019/2020, 2022/2023

;נבחרת ארגנטינה בכדורגל
* קופה אמריקה: קופה אמריקה 2021

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קילמס: כדורגלנים
קטגוריה:כדורגלני ריבר פלייט
קטגוריה:כדורגלני מונקו
קטגוריה:כדורגלני אולימפיק מרסיי
קטגוריה:כדורגלני גנואה
קטגוריה:כדורגלני מילאן
קטגוריה:כדורגלני סביליה
קטגוריה:כדורגלני אייאקס
קטגוריה:ספורטאים ארגנטינאים בצרפת
קטגוריה:ספורטאים ארגנטינאים באיטליה
קטגוריה:ספורטאים ארגנטינאים בספרד
קטגוריה:ספורטאים ארגנטינאים בהולנד
קטגוריה:ארגנטינאים שנולדו ב-1994
נינה גרסיה

נינה גרסיה (בספרדית: Nina García; נולדה ב-3 במאי 1965) היא עיתונאית אופנה קולומביאנית-אמריקאית.

==ביוגרפיה==
גרסיה נולדה בברנקייה, קולומביה. היא סיימה תואר באוניברסיטת בוסטון, לאחר מכן למדה בבית לאופנה בפריז ובמכון הטכנולוגי לאופנה בניו יורק, היא החלה את הקריירה שלה בשנות השמונים שעבדה באגף יחסי הציבור של המעצבים פרי אליס (Perry Ellis) ומארק ג'ייקובס. אחרי כן החלה לעבוד בערכת מגזין הנשים "Mirabella" שם עבדה בסטיילינג ובעריכת המגזין. ב-2000 החלה לשמש כמנהלת האופנה של המגזין Elle.

היא משמשת כשופטת בתוכנית האופנה "פרויקט מסלול"; ב-2007 וב-2014 הייתה שופטת בתחרות מיס תבל, היא שימשה כמומחית לסטיילינג ואופנה במספר תוכניות וביניהן בוקר טוב אמריקה. היא הוציאה ארבעה ספרים שכתבה.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עיתונאי אופנה
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:בוגרי המכון הטכנולוגי לאופנה בניו יורק
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:שופטות תוכניות מציאות אמריקאיות
קטגוריה:אמריקאים שנולדו ב-1965
קטגוריה:אמריקאיות שנולדו ב-1965
אלון ריינהורן

אלון ריינהורן (נולד ב-19 ביוני 1971) הוא דוגמן ושחקן ישראלי.

==ביוגרפיה==
ריינהורן גדל בגבעתיים, כדוגמן הופיע בין היתר בקמפיינים לאירוקה, דלתא ונביעות ולמותג בגדי הים "פלפל", הוא דגמן גם בחוץ לארץ ובין היתר הופיע בתצוגת אופנה של ורסאצ'ה.

הוא הופיע בסרט הטלוויזיה "בחצות הלילה" ובקלטת הילדים "מועדון גן הרקדנים", הוא שיחק את אדם בסדרת הדרמה קפה פריז.

הוא גילם את יוסף במחזמר יוסף וכתונת הפסים המשגעת שהועלה בתיאטרון "מקסים". ריינהורן הנחה את תחרות מלכת היופי 1997 לצד נועה תשבי, והיה בנוסף בין מנחי התוכנית זאפ לראשון.

אחרי שעזב את הדוגמנות והמשחק החל לעבוד בנדל"ן.

==קישורים חיצוניים==

קטגוריה:שחקני קולנוע וטלוויזיה ישראלים
קטגוריה:דוגמנים ישראלים
קטגוריה:מנחי טלוויזיה ישראלים
קטגוריה:ישראלים שנולדו ב-1971
ריס מת'יו בונד

ריס מת'יו בונד (באנגלית: Rhys Matthew Bond; נולד ב-11 ביוני 1998) הוא שחקן קולנוע וטלוויזיה בריטי. הוא ידוע בעיקר בזכות תפקידו כניק רדפורד בסדרת הטלוויזיה "המכשפה הטובה" ובתפקיד קמרון אולסון בסדרה "הבלש מקלין".

== ביוגרפיה ==
בונד נולד בלונדון בשנת 1998, בשכונת המפסטד. משפחתו עברה לקולומביה הבריטית, קנדה כשהיה בן 10.<ref></ref>

הוא החל את קריירת המשחק שלו בגיל 14, כששיחק בתפקיד ג'ייסון בפרק של סדרת הטלוויזיה "The Haunting Hour: The Series". מאוחר יותר הוא כיכב בסרט הטלוויזיה "The Unauthorized Saved by the Bell Story".

החל משנת 2015 גילם בונד את ניק רדפורד, בנו של ד"ר סם רדפורד (ג'יימס דנטון) בסדרת הטלוויזיה "המכשפה הטובה" ששודרה בערוץ הולמרק.<ref></ref><ref></ref>

בשנת 2015 שיחק בתפקיד הראשי בסדרת הטלוויזיה "הבלש מקלין".<ref></ref><ref></ref> תפקיד זה זיכה אותו בפרסי האמן הצעיר לשחקן הראשי הצעיר הטוב ביותר בסדרת טלוויזיה.<ref name="youngartistawards"></ref>

== פילמוגרפיה ==
=== קולנוע ===
* Deadly Exchange (2017)

=== טלוויזיה ===
* The Unauthorized Saved by the Bell Story (2014)
* R. L. Stine's The Haunting Hour (2014)
* Ties That Bind (2015)
* A Worthwhile Life (2017)
* המכשפה הטובה (2015–2020)
* הארטלנד (2017–2018)

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:שחקני קולנוע וטלוויזיה קנדים
קטגוריה:שחקנים ילדים בריטים
קטגוריה:שחקנים ילדים קנדים
קטגוריה:קנדים שנולדו ב-1998
קטגוריה:בריטים שנולדו ב-1998
ניר לביא

ניר לביא (נולד ב-5 באוקטובר 1981) הוא דוגמן ישראלי.

==ביוגרפיה==
לביא נולד וגדל ביהוד, בצבא שירת בצנחנים ולאחר שירותו הצבאי החל לעבוד בשיפוצים, לאחר שחברו המליץ עליו לתחום הדוגמנות הוא ניגש לסטודיו של צלם האופנה מנחם עוז, בעקבות זאת הוא לוהק לקמפיין של המותג "Kenvelo", לאחר מכן נרשם בסוכנות "רוברטו" והחל לדגמן במספר מדינות ואף גר במילאנו תקופה, הוא הצטלם בין היתר לחברות כמו "ג'ורג'יו ארמאני" "מרקס אנד ספנסר", הופיע בקמפיין של מותג המשקפיים הספרדי "Sting" וצעד בתצוגת אופנה של "ורסאצ'ה". ב-2009 הנחה את הערב השני מתוך חמשת הערבים מהם מורכב פסטיבל סן רמו, במסגרת תוכנית בה כל אחד מחלקי הפסטיבל יונחה על ידי ידוענית ודוגמן.

הוא הופיע בקמפיין לרשת "נעלי גלי", לחברת הוניגמן, ובפרסומת להמשביר לצרכן לצד איילת זורר.

בנוסף לקריירת דוגמנות הוא בעל חברה לקבלנות בניין. 

לביא נשוי ואב לשני ילדים.

==קישורים חיצוניים==

* 
==הערות שוליים==

קטגוריה:דוגמנים ישראלים
קטגוריה:בוגרי תיכון מקיף יהוד
קטגוריה:חיילי חטיבת הצנחנים
קטגוריה:ישראלים שנולדו ב-1981
די סיטי

די סיטי (נקרא דיזיין סיטי במקור, אך שמו שונה לאחר פתיחתו ביולי 2021) הוא מתחם מסחרי השוכן באזור התעשייה מישור אדומים, ומהווה את אחד ממתחמי העיצוב הגדולים ביותר בישראל.

המתחם מונה למעלה מ-200 חנויות מתחום העיצוב והמסחר. הוא מתפרס על שטח של קרוב ל-120 אלף מ"ר בשלוש קומות, עם 950 מקומות חניה במפלס אחד.

== היסטוריה ==
250x250px
המתחם נמצא בבעלותו של איש העסקים החרדי חנוך קס, העומד בראש חברת קס גרופ. 

תכנון המתחם החל בקיץ 2016 ובפברואר 2017 אושרה תוכנית הבנייה של המתחם. באוגוסט 2021 נפתח המתחם לציבור בשם "דיזיין סיטי", ולאחר זמן קצר מותג בשם D.CITY (די.סיטי). עלותו הכוללת של המתחם הסתכמה ב-480 מיליון ש"ח. אדריכל הפרויקט הוא שלמה גרטנר. 

המתחם כולל מגוון של חנויות לעיצוב הבית, לצד בית מלון, חנויות לייף סטייל, מתחם קולינרי וספא.

== ראו גם ==
* מג'יק קס

== קישורים חיצוניים ==

* 
* 

== הערות שוליים ==

קטגוריה:מישור אדומים
קטגוריה:ישראל: מרכזי קניות
מוראבה (סרביה)

מוראבה הגדולה (בסרבית: Велика Морава) הוא נהר בסרביה, יובל של הדנובה.

בקרבת העיר סטאלאץ נפגשים הנהרות מוראבה הדרומית ומוראבה המערבית ויוצרים את מוראבה הגדולה. מוראבה הגדולה נשפך לדנובה בקרבת העיר סמדרבו ואורכו עד שם 185 קילומטרים. עם מצרפים את האורך של היובל הארוך ביותר של מוראבה הגדולה, מוראבה המערבית, האורך מגיע ל-493 קילומטרים.

==קישורים חיצוניים==

קטגוריה:סרביה: נהרות ונחלים
קטגוריה:יובלי הדנובה
יצחק יונסי

יצחק יונסי (נולד ב-18 באוקטובר 1962) הוא עורך דין ונוטריון ישראלי, קלע לשעבר, חבר משלחת ישראל באולימפיאדת לוס אנג'לס (1984) ומשלחת ישראל באולימפיאדת סיאול (1988) ונושא דגל ישראל בטקס הפתיחה באולימפיאדה זו. השתתף במספר אליפויות עולם ואליפויות אירופה, ובאמתחתו גם זכייה במקום הרביעי באליפות העולם ברובה קשת. 

==ביוגרפיה==
יונסי נולד וגדל באשקלון, ובה גם התחיל את קריירת הקליעה שלו. ב-1976 הוא הצטרף למועדון הקליעה של הפועל אשקלון, ושנה לאחר מכן כבר זכה בפעם הראשונה באליפות ישראל. מ-1977 ועד 1991, זכה יונסי לפחות באחת מתוך שלוש הקטגוריות בהן התחרה באליפויות ישראל. בתקופה זו, נבחר יונסי מספר פעמים ל"ספורטאי השנה" ואף בתואר המכובד: "איש כפועלו" על תרומתו להאדרת שמה של מדינת ישראל בעולם מטעם מרכז "הפועל".

ב-1984, במהלך אולימפיאדת לוס אנג'לס, היה יונסי אחראי להישג השיא של הקליעה הישראלית במשחקים האולימפיים, כשסיים במקום השמיני במקצוע רובה אוויר ל-10 מטר, ובהישג זה אף קבע שיא ישראלי חדש בשיפור של 10 נקודות. ארבע שנים לאחר מכן, יונסי זכה לכבוד לשאת את דגל ישראל בטקס הפתיחה של אולימפיאדת סיאול 1988. 

ב-1995, פרש יונסי מתחרויות קליעה מקצוענית ונבחר כחבר הנהלה בהתאחדות הקליעה בישראל. כחבר הנהלה מילא יונסי מגוון רחב של תפקידים מרכזיים, עד אשר נבחר בשנת 2009 לתפקיד יו"ר התאחדות הקליעה ובשנת 2017 נבחר לנציג ענף הקליעה בוועד האולימפי הישראלי, תפקידים אותם מילא עד לשנת 2020. 

במקביל לעשייתו בתחום הספורט, שירת יונסי בשירות הקבע בצה"ל עד לפרישתו לגמלאות בשנת 2006, בין שלל התפקידים אותם מילא בצה"ל, היה אחראי להחלפת מטרת האיפוס שהייתה נהוגה בצה"ל עד אותה העת (מטרת "ח") במטרת איפוס מדויקת יותר הנמצאת בשימוש עד היום. בכך, תרם יונסי תרומה גדולה מאוד להעלאת רמת הקליעה בחילות השדה ובכלל צה"ל. 

בתום שירות הקבע, המשיך יונסי בהתנדבות בשירות מילואים בדרגת סגן אלוף. 

במהלך השירות הצבאי, למד יונסי שלושה תארים אקדמיים: B.A במדעי ההתנהגות, M.B.A במנהל עסקים ו-LL.B במשפטים. 

לאחר פרישתו משירות קבע בצה"ל פתח יונסי משרד עורכי דין המתמחה בין היתר במקרקעין, פשיטת רגל, הוצאה לפועל, חוזים וענייני משפחה. 

בנוסף לעיסוקו כעורך דין, עוסק יונסי בהוראת מקצועות משפטיים בקורסים ייעודיים במכללה האקדמית אשקלון.

יונסי אב לשלושה ילדים.

==קישורים חיצוניים==

==הערות שוליים==

קטגוריה:קלעים ישראלים
קטגוריה:ספורטאים אולימפיים ישראלים
קטגוריה:נושאי דגל ישראל באולימפיאדה
קטגוריה:משתתפים ישראלים באולימפיאדת לוס אנג'לס (1984)
קטגוריה:משתתפים ישראלים באולימפיאדת סיאול (1988)
קטגוריה:עורכי דין ישראלים
קטגוריה:ישראלים שנולדו ב-1962
קרבונרה

קרבונרה (באיטלקית: La pasta alla carbonara) היא תבשיל פסטה איטלקי, שמקורו ברומא<ref name="Carnacina"></ref> העשוי מביצים, גבינה קשה, בשר חזיר משומר במלח ופלפל שחור. גרסתו הנוכחית של התבשיל, כולל שמו, הופיעה באמצע המאה ה-20<ref name="Alberini"></ref>, ומקורו במנות הקרב של החיילים האמריקאים שהוצבו ברומא לקראת סוף מלחמת העולם השנייה (בהן היו קותלי חזיר - בייקון, ואבקת ביצים).

הגבינה המשמשת בתבשיל היא לרוב פקורינו רומאנו, פרמזן או שילוב של השתיים. ספגטי הוא סוג הפסטה הנפוץ ביותר במנה זו אף על פי שנעשה שימוש גם בפטוצ'יני, רגטוני, לינגואני ובוקאטיני. הבשר בו משתמשים הוא לרוב בגואנצ'לה או פנצטה, אף על פי שגם לארדון או בייקון מעושן הם מרכיבים נפוצים מחוץ לאיטליה<ref>, Gosetti della Salda, Anna (1967). Le Ricette Regionali Italiane (in Italian). Milan: Solares. p. 696. .</ref><ref>Buccini, Antony F. (2007). Hosking, Richard (ed.). On Spaghetti alla Carbonara and related Dishes of Central and Southern Italy. Eggs in Cookery: Proceedings of the Oxford Symposium of Food and Cookery 2006. Oxford Symposium. pp. 36–47. .</ref>.

הרוטב של פסטה קרבונרה מכיל ביצים, או חלמונים בלבד, ומוסיפים אותו לפסטה לאחר שהיא הוסרה מהאש, על מנת שהביצים לא יתקשו. בחלק מהמתכונים המנה מוגשת עם חלמון שלם נא, אך מרכיב זה אינו הכרחי.

== ראו גם ==
* המטבח האיטלקי
* פסטה

==קישורים חיצוניים==

== הערות שוליים ==

קטגוריה:פסטה
קטגוריה:המטבח האיטלקי: רטבים
מטרופוליס (קניון)

מטרופוליס (ברוסית: Метрополис) הוא מרכז קניות גדול הנמצא בצפון מוסקבה.

מרכז הקניות הוא חלק ממתחם רב-תכליתי "מטרופוליס", הכולל גם שלושה בנייני משרדים.

השטח הכולל של מטרופוליס הוא 311,000 מ"ר. מרכז הקניות מטרופוליס משתרע על שטח של 209,000 מ"ר, מתוכם 82,000 מ"ר שטחים מקורים למסחר קמעונאי. בקניון יש 2,820 מקומות חניה<ref>https://www.hines.com/properties/metropolis-mall-moscow</ref>.

בקניון מטרופוליס עובר מסלול הולכי רגל בין תחנת המטרו וויקובסקאיה של קו זמוסקבורצקאיה, ותחנת בלטייסקאיה של הטבעת המרכזית של מוסקבה.

==קישורים חיצוניים==

* 

==הערות שוליים==

קטגוריה:מוסקבה: מרכזי קניות
קיה סונט

קיה סונט (באנגלית: Kia Sonet) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קיה משנת 2020. היא הוצגה באוגוסט 2020<ref></ref>. הסונט מיועדת לשוק ההודי בלבד ומיוצרת בהודו<ref></ref>. בפברואר 2020 הציגה קיה את דגם הקונספט המקדים<ref></ref>.

== מפרט טכני ==
היא משווקת עם שלושה מנועי בנזין ושתי מנועי דיזל.

מנועי הבנזין בנפח 1.0 ליטר טורבו ו-1.2 ליטר ו-1.5 ליטר המספקים 120 כ"ס (מנוע 1.0 ליטר טורבו), 83 כ"ס (מנוע 1.2 ליטר), 115 כ"ס (מנוע 1.5 ליטר). המנועים משווקים עם תיבת הילוכים ידנית בעלת חמישה הילוכים או תיבת הילוכים רציפה בעלת שישה או שבעה הילוכים.

מנועי הדיזל בנפחי 1.5 ליטר טורבו המספקים 100 כ"ס (מנוע 1.5 ליטר), 115 כ"ס (מנוע 1.5 ליטר). מנועי הדיזל משווקים עם תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.

== מכירות ==
להלן נתוני המכירות בהודו.
{| class="wikitable"
|+
!שנה
!הודו
|-
|2020
|38,363<ref></ref>
|}

== גלריה ==
<gallery widths="220" heights="135">
קובץ:Kia Sonnet Isometric.jpg|מבט צצדי
קובץ:2021 Kia Sonet GL 1.5AT gold front view in Brunei.jpg|מבט קדמי
קובץ:2021 Kia Sonet GL 1.5AT gold rear view in Brunei.jpg|מבט אחורי
קובץ:2021 Kia Sonet GL 1.5AT gold rear view in Brunei.jpg
קובץ:2021 Kia Sonet GL 1.5AT gold interior view in Brunei.jpg|מבט לפנים המכונית
</gallery>

== קישורים חיצוניים ==

* 

== הערות שוליים ==

סונט
קטגוריה:קרוסאובר
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2020
מאיר בן גור

מאיר בן גור (ליפשיץ) (1916 - 2 בינואר 2008) היה עיתונאי, המזכיר הכללי של אגודת העיתונאים בתל אביב וממקימי בית סוקולוב.

==ביוגרפיה==
בן גור נולד בפוניבז' שבליטא למאיר ופרידה ליפשיץ ועלה עם משפחתו לארץ בשנת 1924. המשפחה הצטרפה לקיבוץ א"י א' של השומר הצעיר שישב בראשון לציון. בשנת 1932 חזר לפוניבז', התחתן בנישואים פיקטיביים עם חברה בקן השומר הצעיר והעלה אותה לארץ. לאחר חזרתו לארץ נשלח על ידי משפחתו לנהלל.

לפני קום המדינה נמנה עם מייסדי קיבוץ גבולות, ובאותה עת גם החל לעבוד כעורך לילה בעל המשמר. ב-1954 היה בין מקימי העיתון למרחב, שהיה עיתונה של אחדות העבודה, ובהמשך היה גם עורך לילה בהארץ. את עיקר מרצו הקדיש בן גור לאגודת העיתונאים בתל אביב, שבה היה רכז מקצועי מאז 1944, ובשנים 1974 עד 1982 שימש כמזכ"ל האגודה. במסגרת תפקידו זה פעל רבות לשיפור תנאי השכר של העיתונאים ולחיזוק מעמדם מול המו"לים. בתקופתו אף הוקמו תאים מקצועיים של כתבים ונוסדו בית סוקולוב (1956) ומועצת העיתונות (1963).

ב-1967 קיבל בן גור אות הוקרה מהמכון לפריון העבודה והייצור על "אי היעדרות מהעבודה".

נפטר בינואר 2008 ונקבר בבית העלמין ירקון.

==משפחתו==
בן גור היה נשוי שלוש פעמים. מאשתו הראשונה אלה נולד תינוק שמת בגיל רך ומאשתו השנייה, רבקה, נולדו קובי, סמדר והסופרת נעמי בן גור. בראשית שנות ה-80 נישא בשלישית, הפעם לסופרת נעמי פרנקל, אף היא יוצאת קיבוץ השומר הצעיר. כשהחליטה פרנקל כי מקומה בחברון, הלך בעקבותיה, לתדהמתם של רבים מחבריו שהכירו את דעותיו הפוליטיות. בשנותיו בחברון התקרב יותר ויותר לדת.

==הערות שוליים==

קטגוריה:ישראלים ילידי ליטא
קטגוריה:מייסדי קיבוצים
קטגוריה:סגל על המשמר
קטגוריה:סגל למרחב
קטגוריה:סגל הארץ
קטגוריה:אישים הקבורים בבית הקברות ירקון
קטגוריה:אנשי העלייה הרביעית
קטגוריה:עורכי עיתונים ישראלים
קטגוריה:ישראלים שנולדו ב-1916
קטגוריה:ישראלים שנפטרו ב-2008
Breaking Free

Breaking Free הוא שיר מתוך הסרט המקורי של ערוץ דיסני, היי סקול מיוזיקל. הוא נכלל בפסקול הסרט. השיר בוצע על ידי דרו סילי,<ref></ref> זאק אפרון וונסה הדג'נס. הוא יצא לאור כסינגל ב-8 ביוני 2006 תחת הוצאת וולט דיסני רקורדס.<ref></ref>

== סצנת השיר ==
בעוד טרוי בולטון וגבריאלה מונטז מתמודדים עם דעות קדומות מצד קבוצות הכדורסל והאקדמיה, שניהם מחליטים שהם יכולים להמשיך את חלומם הסודי להופיע במחזמר. השיר מבוצע במהלך שיאו של הסרט כאשר טרוי וגבריאלה משתתפים באודישן מול כל התלמידים. בסרט, הדואט נכתב והולחן על ידי קלסי נילסן למערכה השנייה של המחזמר הבית ספרי.

== הצלחה מסחרית ==
בשבוע השני של השיר במצעד בילבורד הוט 100, השיר עלה ממקום 86 למקום 4, ובכך שבר את שיא העלייה הגדולה ביותר במצעד עד לנקודה זו.

== גרסאות כיסוי ==
עם צאת הסרט בישראל, הוציאה זמרת הישראלית גילת הלל גרסה בעברית לשיר בשם "שוב ממריאים".<ref></ref>

ג'ושוע באסט, אוליביה רודריגו ומאט קורנט מבצעים גרסת כיסוי לשיר בסדרה היי סקול מיוזיקל: המחזמר: הסדרה.

== מיקומי שיא ==

=== מצעדים שנתיים ===

== נתוני מכירות ותארים ==
{| class="wikitable sortable"
!מדינה
!תואר
!עותקים
!מקור
|-
!ארצות הברית (RIAA)
| rowspan="2" |זהב
|500,000
|<ref></ref>
|-
!בריטניה (BPI)
|400,000
|<ref></ref>
|}

==קישורים חיצוניים==

== הערות שוליים ==

קטגוריה:שירי 2006
קטגוריה:סינגלי בכורה מ-2006
קטגוריה:שירי זאק אפרון
קטגוריה:שירים באנגלית
קטגוריה:שירים שתורגמו לעברית
קטגוריה:שירים מזיכיון היי סקול מיוזיקל
קטגוריה:בלדות משנות ה-2000
קטגוריה:בלדות פופ
קטגוריה:שירי זהב בארצות הברית
קטגוריה:שירי זהב בממלכה המאוחדת
קטגוריה:סינגלים בהוצאת וולט דיסני רקורדס
Breathe (שיר של ג'קס ג'ונס)

"Breathe" הוא סינגל של התקליטן והמפיק האנגלי ג'קס ג'ונס, בהשתתפות הזמרת הנורווגית אינה רולדסן. הסינגל יצא על ידי פולידור רקורדס ב-1 בדצמבר 2017. נכון ליוני 2021, השיר הושמע למעלה מ-284 מיליון פעמים בספוטיפיי.

== וידאו קליפ ==
הווידאו קליפ הרשמי לשיר יצא ב-23 בינואר 2018 דרך חשבון היוטיוב הרשמי של ג'קס ג'ונס. נכון ליוני 2021, לווידאו קליפ למעלה מ-164 מיליון צפיות ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|15,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|זהב
|45,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!ספרד (PROMUSICAE)
|זהב
|20,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי ג'קס ג'ונס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:סינגלים שהגיעו למקום הראשון בפולין
קטגוריה:סינגלים בהוצאת פולידור רקורדס
שפמנון מקרוצפלוס

שפמנון מקרוצפלוס (שם מדעי: Clarias macrocephalus) הוא מין של דג גרם מהסוג שפמנון שבמשפחת השפמנוניים, החי בדרום-מזרח אסיה.
== מאפיינים ==
שפמנון זה הוא קרובו של השפמנון המהלך (Clarias macrocephalus), אך הוא בעל גוונים כהים יותר ומנומר לאורך גופו. הוא יכול להגיע לאורך 130 סנטימטרים ולמשקל 45 קילוגרם. השפמנון בעל רעמת סנפיר גבית ובעל סנפירי חזה מעוגלים. ראשו גדול ומצידי פיו זיפי חישה ארוכים. השפמנון יכול לנשום אוויר בעת הצורך.

הוא מצוי בביצות, בריכות ושדות אורז מוצפים לאורך דרום-מזרח אסיה בתאילנד, וייטנאם, סין, מלזיה והפיליפינים כשכמה אוכלוסיות נכחדו עקב דיג, פגיעה בבתי הגידול ודילול ה-DNA בידי התרבות עם דגים מוכלאים שנמלטו מחוות דגים.

השפמנון ניזון לאורך הקרקעית מדגים, חסילונים וחרקי מים, אך יכול לתפוס גם טרף גדול יותר. הוא יכול לשרוד עונות יובש ללא מים באמצעות שכיבה בבוץ ותרדמה. השפמנון הוא דג מאכל במדינות בהן הוא חי וחלק מהאוכלוסיות הידלדלו עקב כך.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1864
קטגוריה:טקסונים שתוארו בידי אלברט גינטר
קטגוריה:שפמנוניים
קטגוריה:מגה-פאונה של אירואסיה
קטגוריה:תאילנד: דגי מים מתוקים
פטרס גרישקביצ'יוס

פטרס פטרוביצ'יוס גרישקביצ'יוס (בליטאית: Petras Petrovičius Griškevičius; ברוסית: Пя́трас Пя́трович Гришкя́вичюс; 19 ביולי 1924 - 14 בנובמבר 1987) היה מזכ"ל המפלגה הקומוניסטית של ליטא (ולפיכך מושל ליטא דה פקטו) בין 1974 ועד מותו 1987.

== תולדות חייו ==
נולד בכפר באזור רוקישקיס. במלחמת העולם השנייה לחם במסגרת הדיוויזיה הליטאית ובשורות הפרטיזנים הסובייטיים.

ב-1945 הצטרף למפלגה, עבד כצנזור והיה חבר המזכירות של מחוז וילנה של המפלגה. בין 1955 ל-1964 היה חבר מזכירות המפלגה ובין 1964 ל-1974 היה חבר הועידה המרכזית. ב-1974 ירש את אנטנס סנייצ'קוס כמנהיג המפלגה. באותה עת החל לכהן במקביל גם כחבר הסובייט העליון של ברית המועצות והחל מ-1976 כחבר הועידה המרכזית של המפלגה הקומוניסטית של ברית המועצות.

== אופי שלטונו ==
גרישקביצ'יוס היה פקיד סובייטי שמרני וטכנוקרטי אופייני לתקופת ליאוניד ברז'נייב. הוא נולד לתוך הקומוניזם של ברית המועצות וחי בו כל ימיו. בתקופתו דיכא כל סממן של לשון או תרבות ליטאית לאומית וביקש לשמור על רוסיפיקציה של המדינה. בימי גורבצ'וב היה בין המתנגדים לפרסטרויקה ולגלסנוסט.

== אותות הצטיינות ==
* מדליית הפרטיזנים הסובייטיים, 1944
* עיטור אות הכבוד, 1950
* מסדר המלחמה הפטריוטית, 1965 - הועלה בדרגה ב-1985
* עיטור מהפכת אוקטובר, 1971
* עיטור לנין, 1974 ו-1984

==הערות שוליים==

קטגוריה:מזכ"לי המפלגה הקומוניסטית של ליטא
קטגוריה:פרטיזנים סובייטים
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום של העמל
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור אות הכבוד
קטגוריה:עיתונאים סובייטים
קטגוריה:ליטאים שנולדו ב-1924
קטגוריה:ליטאים שנפטרו ב-1987
רוסיפיקציה

רוסיפיקציה, ובעברית מיושנת ריסוּס (ברוסית: Русификация) היא צורה של הטמעה תרבותית, בה קהילה מקבלת על עצמה את השפה והתרבות הרוסית וכמו כן גם את השימוש באלפבית הקירילי, או שסממנים אלה נכפים עליה על-ידי המשטר הרוסי. הן האימפריה הרוסית והן ברית המועצות שקמה לאחריה – ביצעו רוסיפיקציה בטריטוריות ובקהילות אותן כבשו (ראו: מדינות ברית המועצות לשעבר) ובעמים שונים שהוסבו והוטעמו כסובייטים לחיק השלטון הרוסי – בעל כורחם, בקהילות שהיוו מיעוט אתני בקרבן, או עליהן הייתה למעצמה הרוסית השפעה קרובה. הרוסיפיקציה בוצעה בדרך כלל בשתי זרועות - פוליטית ותרבותית. במישור הפוליטי נכנסו פקידי שלטון רוסים במקום ההנהגה המקומית וצורות שלטון מקומיות הוחלפו בצורת השלטון הרוסית (כפיפות לצאר בתקופת האימפריה הרוסית או הנהגה על ידי המפלגה הקומוניסטית בתקופת ברית המועצות). במישור התרבותי נאסרה הוראת שפה לאומית, ובמקומה הוכנסה הרוסית כשפה רשמית ונאכפה הסדרה וצנזורה על יצירה מקומית, על מנת שלא תגלה סממנים לאומיים שאינם רוסים. בנוסף, עודד השלטון המקומי התיישבות של רוסים אתניים בקרב קהילות ועל פני כל השטח שנשלט על ידי מוסקבה. באימפריה הרוסית נכפתה על הנוצרים גם זרם הדת הנוצרית-פראבוסלאבית. גם במשטר ולדימיר פוטין נשמעות טענות נגד רוסיפיקציה ברפובליקות אסלאמיות ובקרב מיעוטים אתניים, שנמנעת מהם לימוד שפה מקומית. אחת ממטרות פלישת רוסיה לאוקראינה ב-2022 היא רוסיפיקציה של אוקראינה.

== יתרונות וחסרונות ==
מבחינת השלטון היה לרוסיפיקציה יתרון בחיזוק השליטה הריכוזית של האימפריה. הן באופן סמלי כשלטון החודר לכל רובדי הקיום והן באופן מעשי, כאשר קל יותר לשלוט ולפקח כאשר האוכלוסייה הומוגנית לפחות מבחינת השפה. הרעיון שמפינלנד ועד קוריאה, מעמי סיביר ועד עמי הקווקז כל האוכלוסייה מדברת בשפה אחת ואוחזת באותה מערכת שלטון, תרבות וערכים היה עקרון מוביל של השליטה במרחב כה גדול בשטחו וכה מגוון באוכלוסייתו.

מבחינת שכבות האוכלוסייה שאימצו אותה, היה לרוסיפיקציה יתרון בניעות חברתית, כדרך שהקלה על כניסה ללימודים אקדמאיים, למקצועות מכניסים ולשורות ההנהגה הפוליטית ברמה הארצית.

מבחינת ההנהגה המקומית והמסורתית של הקהילה ומבחינת השאיפה הלאומית לשימור השפה והתרבות - היוותה הרוסיפיקציה איום משמעותי. יצירה במסגרת השפה והתרבות הלאומית התבצעה פעמים רבות במחתרת והיוותה התרסה נגד השלטון המרכזי.

== לקריאה נוספת ==
* על הרוסיפיקציה והיהודים: איליה לוריא (עורך), תולדות יהודי רוסיה מחלוקות פולין ועד נפילת הקיסרות הרוסית, 1772-1917, מרכז זלמן שזר תשע"ב

== קישורים חיצוניים ==

<div class="mw-content-ltr">
* [http://www.spaudos.lt/lietkalba/rusifikavimas.en.htm Russification in Lithuania]
* [https://eng.lsm.lv/article/features/video/ltv-online-documentary-examines-russification-and-its-effects.a355952/ LTV online documentary examines 'Russification' and its effects]
* Mikhail Dolbilov, [https://web.archive.org/web/20040930051204/http://www.daviscenter.fas.harvard.edu/seminars_conferences/DOLBILOV.pdf The Civic Identity of Russifying Officials in the Empire’s Northwestern Region after 1863],
</div>
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:התבוללות תרבותית
קטגוריה:האימפריה הרוסית: פוליטיקה
קטגוריה:ברית המועצות: היסטוריה
קטגוריה:אנטי-לאומיות
קטגוריה:לאומיות
עונת 1990/1991 בליגת העל ההולנדית

עונת 1990/1991 הייתה העונה ה-35 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. ניימכן והירנפיין ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו הירנפיין וסחיידאם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה.

===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פ.ס.וו. איינדהובן
 ||34||23||7||4||84||28||56||53||העפלה לגביע אירופה לאלופות
|-bgcolor=#09DWAf
|2.||אייאקס
 ||34||22||9||3||75||21||54||53||rowspan=3 align=right|העפלה לגביע אופ"א
|-bgcolor=#09DWAf
|3.||פ.צ חרונינגן
 ||34||18||10||6||62||38||24||46
|-bgcolor=#09DWAf
|4.||פ.צ. אוטרכט
 ||34||16||10||8||42||29||13||42
|-
|5.||ויטסה ארנהם
 ||34||11||15||8||39||32||7||37||
|-
|6.||פ.צ. טוונטה
 ||34||13||10||11||58||48||10||36||
|-
| 7.||ואלבייק
 ||34||11||13||10||51||49||2||35||
|-bgcolor=#08beef
| 8.||פיינורד
 ||34||8||16||10||39||40||1-||32||מחזיקת הגביע ההולנדי העפלה לגביע אירופה למחזיקות גביע
|-
| 9.||פולנדם
 ||34||10||12||12||37||45||8-||32||
|-
| 10.||רודה
 ||34||12||7||15||40||53||13-||31||
|-
| 11.||וילם II
 ||34||13||4||17||53||50||3||30||
|-
|12.||פורטונה סיטארד
 ||34||9||12||13||33||47||14-||30||
|-
| 13.||ספרטה רוטרדם
 ||34||7||15||12||40||57||17-||29||
|-
| 14.||דן האג
 ||34||10||8||16||40||60||20-||28||
|-
| 15.||מ.ו.ו מאסטריכט
 ||34||9||9||16||38||56||18-||27||
|-bgcolor=#bb5f70
| 16.||סחיידאם
 ||34||8||8||18||31||52||21-||24||פלייאוף ירידה
|-style="background:#FF8888
| 17.||הירנפיין
 ||34||9||6||19||41||63||22-||24|| rowspan=2 align=right|ירידה לליגת המשנה
|-style="background:#FF8888
| 18.||ניימכן
 ||34||6||11||17||27||62|| 35-||23
|}
{| class="wikitable"
|+ פלייאוף ירידה
|-
! קבוצת ליגת העל !! תוצאה !! מנצחת פלייאוף ליגת המשנה!!תוצאה משחק 1!!תוצאה משחק 2
|-
| סחיידאם || 5–2 || נאק ברדה||4–1|| 1–1
|}

קטגוריה:עונות בליגת העל ההולנדית
קטגוריה:תחרויות כדורגל ב-1990
קטגוריה:תחרויות כדורגל ב-1991
פגי קרטר

מרגרט אליזבת' קרטר (באנגלית: Margaret Elizabeth Carter) היא דמות משנה בדיונית המופיעה בחוברות הקומיקס קפטן אמריקה ביקום מארוול קומיקס. דמותה הופיעה לראשונה ללא שם בחוברת Tales of Suspense #75 ממרץ 1966, ונוצרה בידי הכותב סטן לי והמאייר ג'ק קירבי. במקור, הדמות הופיעה כמושא אהבתו של סטיב רוג'רס מימי מלחמת העולם השנייה, ומאוחר יותר כקרובת משפחתה של שרון קרטר, אהובתו של רוג'רס בתקופת העידן המודרני של הקומיקס.

ד"ר פגי קרטר הצטרפה לשורות תנועת ההתנגדות הצרפתית בצעירותה ועד מהרה הפכה ללוחמת מיומנת המשרתת לצידו של קפטן אמריקה במשימותיו הרבות. השניים מתאהבים, אך עקב פיצוץ של פגז מרגמה, היא סובלת מאמנזיה ונשלחת לחיות עם הוריה בווירג'יניה. במהלך קשת סיפור "החטא הקדמון" מתברר שבשנות ה-50 היא עבדה במשותף עם הווארד סטארק - אביו של טוני סטארק - כדי למנוע את נפילתה של ספינה חייזרית לידי ארגון הידרה המרושע. בשנות ה-60 היא הצטרפה לשורות סוכנות הביון S.H.I.E.L.D. למשך זמן ממושך. במהלך הזמן בו קפטן אמריקה צץ מחדש לאחר שהוקפא בקרח, פגי קרטר עברה טיפולים בידי דוקטור פאוסטוס. כשהיא ניצלה בידי קפטן אמריקה, היא שמרה איתו על קשרי הידידות. מאוחר יותר, היא הצטרפה לצוות הגיבוי של האוונג'רס במגדל האוונג'רס. במהלך שנות הפרישה שלה, היא התגוררה בבית אבות והחלה לסבול מדמנציה עד למצב שבו לא זיהתה את אחייניתה שרון. לאחר מותה, סוכנות S.H.I.E.L.D הקימה פסל הנצחה בדמותה מחוץ לאקדמיית S.H.I.E.L.D בניוארק, וסטיב רוג'רס, ניק פיורי ודאם דאם דוגן נכחו בלווייתה. 

לאחר אירועי "אימפריה סודית" בחוברות הכרך התשיעי של סדרת קפטן אמריקה, פגי קרטר הוחזרה לחיים בדרכים מסתוריות והצטרפה לאחייניתה שרון בהקמת "בנות החירות" תחת הזהות "דריאד". מלבדה של שרון, היחידים שידעו זאת היו פלקון וחייל החורף.

את דמותה של פגי קרטר בסרטי היקום הקולנועי של מארוול "קפטן אמריקה" ו"קפטן אמריקה: חייל החורף" מגלמת השחקנית היילי אטוול, ששבה לגלם את הדמות בסדרת הטלוויזיה "הסוכנת קרטר" וכן בהופעת קמע בסרטים "אנטמן", "הנוקמים: עידן אולטרון" ו"הנוקמים: סוף המשחק". אטוול שבה לדבב גרסה חלופית של הדמות - שידועה בתור קפטן קרטר - בסדרת האנימציה "מה אם...?" של שירות הסטרימינג דיסני+ - דמות חלופית אותה גילמה גם ב"דוקטור סטריינג' בממדי הטירוף".

== קישורים חיצוניים ==
* [https://www.marvel.com/characters/peggy-carter דף הדמות] באתר הרשמי של מארוול קומיקס
* [https://marvel.fandom.com/wiki/Margaret_Carter_(Earth-616) דף הדמות] בפרויקט פאנדום של מארוול קומיקס

קטגוריה:גיבורי-על במארוול קומיקס
קטגוריה:קפטן אמריקה
קטגוריה:סוכנים חשאיים בדיוניים
מריה פדרזה

מריה פדרזה (באנגלית: María Pedraza; נולדה ב-26 בינואר 1996) היא שחקנית, בלרינה ודוגמנית ספרדייה, שזכתה להכרה עולמית בזכות תפקידיה בסדרות של נטפליקס: "בית הנייר", "אליטה" ו"טוי בוי".<ref name=":0"></ref> בנוסף לכך, השתתפה בסרט "פוליאמוריה למתחילים" <small>(אנ')</small> <small>(2021)</small>, וגילמה את אמנדה.<ref></ref>

== ביוגרפיה וקריירה ==
מריה פדרזה נולדה ב-26 בינואר 1996 במדריד, ספרד. 

== קריירה ==
היא התגלתה דרך חשבון האינסטגרם שלה על ידי במאי הקולנוע אסטבן קרספו שהזמין אותה להשתתף באודישן לתפקיד הראשי של סרט הביכורים שלו "אהבה" <small>(אנ')</small> בשנת 2017,<ref></ref> במסגרתו קיבלה את התפקיד של לורה, והצטרפה לצוות השחקנים שהורכב גם מפול מונן, נטליה טנה, גוסטבו סלמרון ונצ'ו פרנסנה.<ref></ref><ref></ref>

הפרויקט השני שלה כשחקנית היה כאשר גילמה את אליסון פרקר, בתו של השגריר הבריטי בספרד, בסדרה הפופולרית "בית הנייר".<ref></ref> כאשר נטפליקס רכשה את הסדרה, זכתה פדרזה להכרה והצלחה בינלאומית. בתחילת 2018 הוכרז על השתתפותה בסדרה הספרדית המקורית השנייה של נטפליקס "אליטה", עם מיגל הראן וחיימה לורנטה.<ref></ref>

מאז פריצתה בעולם הקולנוע, השתפפה פדרזה במספר סרטים וסדרות טלוויזיות, כמו גם הדגשת יכולותיה כבלרינה.<ref name=":0" />

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
|2017
|אהבה <small>(אנ')</small>
|לורה
|
|-
|2019
|את מי הייתם לוקחים לאי בודד? <small>(אנ')</small>
|מרתה
|
|-
|2020
|El verano que vivimos
|אדלה
|
|-
| rowspan="2" |2021
|פוליאמוריה למתחילים <small>(אנ')</small>
|אמנדה
|
|-
|Ego 
|פאלומה
|
|-
|2022
|לרקוד על זכוכית <small>(אנ')</small>
|אירנה
|
|-
|2023
|אוורנס <small>(אנ')</small>
|אסתר
|
|-
|2024
|El correo
|לטיסיה
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |2017
|Si fueras tú
|אלבה רואיז
|תפקיד ראשי; 8 פרקים
|-
|בית הנייר
|אליסון פארקר
|תפקיד ראשי <small>(חלקים 1–2)</small>; 15 פרקים
|-
|2018
|אליטה
|מרינה נוניו
|תפקיד ראשי <small>(עונה 1)</small>; 8 פרקים
|-
|2019–הווה
|טוי בוי
|טריאנה מרין
|תפקיד ראשי <small>(2 עונות)</small>; 21 פרקים
|-
|2023
|Urban. La vida es nuestra
|לולה
|תפקיד ראשי; 6 פרקים
|-
|2024
|Galgos
|חימנה דיאז סומאריבה
|תפקיד ראשי; 6 פרקים
|-
|TBA
|Asalto al Banco Central
|
|מיני-סדרה עתידית של נטפליקס
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ספרדיות
קטגוריה:דוגמניות ספרדיות
קטגוריה:בלרינות
קטגוריה:ספרדיות שנולדו ב-1996